armvectores/hy_wikipedia_2023 huggingface dataset:
Բորոկ (գյուղ, Լոինսկոե գյուղական բնակավայր)

Անվան այլ կիրառումների համար տե՛ս՝ ԲորոկԲորոկ (ռուս.՝ Борок), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարսանեկան երաժշտություն

Հարսանեկան երաժշտությունը վերաբերում է հարսանեկան տոնակատարություններին նվագակցված երաժշտությանը, ներառյալ միջոցառման նախօրեին կամ դրանից հետո արարողությանը։ Երաժշտությունը կարող է կատարվել կենդանի կատարողների կամ վոկալիստների կողմից կամ կարող են օգտագործել նախապես ձայնագրված երգերը` կախված միջոցառման ձևաչափից, գերակշռող մշակույթի հետ կապված ավանդույթներից։


== Հարսանեկան մուտք և արարողություն ==

Երաժշտության բազմաթիվ տարբեր ոճեր կան, որոնք կարող են նվագել հարսանեկան մուտքի և արարողության ժամանակ։ Պսակադրության ժամանակ կարող են հնչեցնել մի քանի օրհներգեր։
Երաժշտությունը կարող է հնչել, հայտարարելու հարսանիքի մասնակիցների ժամանումը (ինչպես, օրինակ՝ հարսի, փեսայի, նրանց ծնողների ...), իսկ արևմտյան շատ մշակույթներում սա հնչում է, որպես հարսանեկան քայլերգ կամ երթ։ Մեկ դարից ավել է, ինչ գերմանացի կոմպոզիտոր Ռիխարդ Վագների Լոհենգրին օպերայից «Հարսանեկան երգչախումբ» հատվածը (1850 թ.) հնչում է հարսանեկան արարողությունների ժամանակ, որը հաճախ կոչվում է «Այստեղ է գալիս հարսնացուն», և ավանդաբար այն նվագում են երգեհոնով կամ լարային քառյակով։

Որոշ զույգեր կարող են նախընտրել այլ հարսանեկան քայլերգեր և ընտրել ավելի ժամանակակից երաժշտություն, կամ այլընտրանքային, օրինակ՝ գերմանացի կոմպոզիտոր Յոհան Պախելբելի  «Պրելյուդիա և ֆուգա D» -ն, ինչպես նաև  Արքայազն Չարլզի և  Ուելսի արքայադուստր Դիանայի հարսանեկան արարողության ժամանակ՝ 1981 թվականին, հեռուստատեսությամբ հնչած անգլիացի կոմպոզիտոր Քլերք Ջերեմայի «Դանիայի արքայազնի քայլերգը» , որպես ծիսակատարության երաժշտություն։
Պսակադրության ավարտին արևմտյան ծիսակատարության մեջ հարսնացուն և փեսացուն Մենդելսոնի  «Ամառային գիշերվա երազը» (1826 թ) սիմֆոնիկ նախերգանքի հայտնի «Հարսանեկան քայլերգ»-ով դուրս են գալիս եկեղեցուց։ Այս քայլերգը հայտնի դարձավ Գերմանիայի կայսրուհի Վիկտորիա Սաքսեն Կոբուրգ Գոթացու և  Գերմանիայի կայսր Ֆրիդրիխ III-ի հարսանեկան արարողությունից հետո, 1858 թվականին։
Այլ մշակույթների հարսանիքներն ունեն տարբեր ձևաչափեր։  Եգիպտոսում կա հատուկ ռիթմ, որը կոչվում է զաֆֆա։ Պորտապարուհին առաջնորդում է հարսին դեպի հարսանեկան սրահ, ուղեկցող երաժիշտները նվագում են էլֆազ, երբեմն հարվածային գործիքների և շեփորների վրա։ Սա շատ հին սովորույթ է, ենթադրվում է, որ կարող է նախաիսլամական ժամանակաշրջանից եկած լինի։
Հրեական հարսանիքներում փեսայի մուտքն ուղեկցվում է Բարուխ Հաբայի մեղեդիով։ Սիման Թովը («Բարի լուրը») միաժամանակ հանդիսանում է տոնական երգ։
Միջեկեղեցական ամուսնությունների արարողություններն օգտվում են մի քանի ժամանակակից կոմպոզիտորների ջանքերի շնորհիվ,  որոնցից շատերի համար գրավել են քայլերգեր, ի պատիվ հարսնացուի և փեսայի կրոնական ավանդույթների։
Հարսանիքի եզրափակում
Արարողությունից հետո հաճախ տոնական պար է լինում, կամ ընդունելություն է տեղի ունենում, որտեղ կարող են երաժշտական զվարճություններ լինել՝  հրավիրվում է հարսանեկան երգիչ, հարսանյաց խումբ, որը ելույթ է ունենում միայն կենդանի ձայնով կամ Դի-ջեյ/DJ, որոնք զույգերի և հյուրերի համար երգեր են կատարում։


== Ծանոթագրություններ ==
Ժողովածու (1900)

Ժողովածու (1900), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1900 թվի տակ։ Ձեռագիրը գրվել է 1826 թվականին Հովհաննես Գևորգյան գրիչի կողմից, Էջմիածնում։ Գրված է թղթի վրա, որն ունի 23X16,7 սմ չափս։ Ձեռագիրը կազմված է 62 թերթից։ Գրված է միասյուն, շղագրով։ Կազմը` ստվարաթուղթ։ Հիշատակարաններ՝ 2ա։


== Բովանդակություն ==
Սմբատայ Սպարապետի Պատմութիւն։
Թուղթ Օշինի առ Գր. Անաւարզեցի։
Կայսերք Հռոմայ։
Պատրիարք Կ. Պօլսոյ։
Ժամանակագրականք։


== Ծանոթագրություններ ==
Պորտ Վիլա

Պորտ Վիլա, Վանուատուի խոշորագույն քաղաքը և մայրաքաղաքը, գտնվում է Խաղաղ օվկիանոսի հարավարևմտյան ափին։


== Բնակչություն ==
Բնակչությունը կազմում է ավելի քան 45,000 մարդ։ Այստեղ ապրում են մելանեզիացիներ, պոլինեզիացիներ, ասիացիներ, ավստրալիացիներ և եվրոպացիներ (մասնավորապես Միացյալ Թագավորությունից և Ֆրանսիայից)։
Բնակչության մեծամասնությունը խոսում է բիսլամա լեզվով, որը պաշտոնական կարգավիճակ ունի միայն Վանուատուում։ Տարածված են նաև ֆրանսերենը և անգլերենը։
Բնակչության ճնշող մեծամասնությունը քրիստոնյաներ են։ Վանուատուի բնակիչները Վանուատուի Երիցական եկեղեցու հետևորդներ են և կազմում են երկրի բնակչության 90%-ը։ Կան նաև շատ քիչ քանակությամբ մուսուլմաններ, բուդդայականներ ինչպես նաև հեթանոսներ։


== Քույր քաղաքներ ==
 Չինաստան, Շանհայ
 Վանուատու, Լուգանվիլե


== Պատկերասրահ ==

		
		
		
		
		
		
		


== Ծանոթագրություններ ==
Նիրզե

Նիրզե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հակոբ Կամարի

Հակոբ Մինայի Կամարի (Բեջանյան) (հուլիսի 17, 1889, գ. Լյուլասազ, ԼՂՀ- դեկտեմբերի 4, 1930), բոլշևիկ հեղափոխական, գրող, լրագրող։


== Կենսագրություն ==
1903 թվականին ընդունվել է Գորիի ուսուցչական սեմինարիան, որն ավարտելուց հետո զբաղվել է հեղափոխական գործունեությամբ։ 1909 թվականից ղեկավար մասնակցություն է ունեցել Կովկասի բոլշևիկյան գրեթե բոլոր թերթերի և ամսագրերի հրատարակմանը։ 1909-1912 թվականներին աշխատել է Թիֆլիսի, ապա՝ Բաքվի կուսակցական կազմակերպությունում, 1915-1916 թվականներին ուսուցիչ է եղել Գանձակում, 1915 թվականին՝ «Պայքար» թերթի խմբագրական կոլեգիայի անդամ։ 1916 թվականից աշխատել է Բաքվում, հեղափոխական աշխատանքներ տարել նավթահանքերի բանվորների շրջանում։ 1917 թվականին եղել է «Սոցիալ-դեմոկրատ» թերթի պատասխանատու քարտուղար, 1918-1919 թվականներին՝ «Կոմունիստ» թերթի խմբագիր (Թիֆլիս)։ 1920-1921 թվականներին Կամարին կուսակցական ղեկավար աշխատանքներ է կատարել Զանգեզուրում, այնուհետև՝ Լեռնային Ղարաբաղում։ Եղել է Զանգեզուրի կոմունիստական կազմակերպության ժամանակավոր ԿԿ-ի (1920 թ, մայիս) նախագահ։ Զանգեզուրում խորհրդային ռեժիմի հաստատումից հետո ընտրվել է գավառի Հեղկոմի նախագահ։
Անագի ժանտախտ

Անագի ժանտախտ, անագի թանգարանային հիվանդություն, անագե իրերի քայքայումը ցածր ջերմաստիճաններում։


== Հատկություններ ==
Սովորական, սպիտակ անագը՝ β-անագը, 13,2 °C-ից ցածր ջերմաստիճաններում անկայուն է դանդաղ փոխարկվում է (-33 °C շատ արագ) մի այլ ալոտրոպային ձևափոխության՝ մոխրագույն կամ α-անագի։
Փոխարկման հետևանքով անագի ծավալը խիստ աճում է (25,6%) և անագե իրը դառնում է փոշի։ Մոխրագույն անագի առկայությունը «վարակիչ» է և արագացնում է «հիվանդության» ընթացքը, (այստեղից էլ անագի ժանտախտ անվանումը)։


== Ախտանիշ ==
Անագի ժանտախտով ավելի հաճախ են «հիվանդանում» չտաքացվող շենքերում (եկեղեցիներ, թանգարաններ են) պահվող անագե իրերը՝ հին երգեհոններ, ամանեղեն, զարդեր ևն։ Անագի ժանտախտի տարածման հետևանքով, հարավային բևեռից վերադառնալիս (1912 թվական), կործանվեց Ռ. Սկոտի արշավախումբը (հեղուկ վառելանյութը պահված էր անագով զոդված անոթներում)։ Հայտնի է նաև զինվորական համազգեստների համար պատրաստված անագե կոճակների փոշիացման, դեպքը Նապոլեոնի բանակում։ Անագի ժանտախտից խուսափելու համար անհրաժեշտ է անագե իրերը պաշտպանել ցրտից։ Փոշի անագը վերականգնում են հալելով։
Տերենտևկա (գետ)

Տերենտևկա (ռուս.՝ Терентьевка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շոմոկսա գետի ձախ ափում՝ 20 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013491
Հիդրոլոգիական ուսումնասիրությունների կոդը - 103001349
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1281) Ժաննա

(1281) Ժաննա (անգլ.՝ Jeanne), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 25-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,558781 ա. մ., առավելագույնը մոտենում է 2,0299 ա. մ. հեռավորության վրա և հեռանում 3,0877 ա. մ.։ Արեգակի շուրջ մեկ ամբողջական պտույտ է կատարում 1495,02 երկրային օրվա ընթացքում, իր ուղեծրով շարժվելով միջինում 0,240799 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1281) Ժաննա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միլանկուր

Միլանկուր (ֆր.՝  Millencourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 230 մարդ, բնակչության խտությունը` 39.72 մարդ/կմ²։ Բնակավայրը զբաղեցնում է 5.79 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 24 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 147 աշխատունակ (15-64 տարեկան)  բնակիչ, որոնցից ակտիվ էին 103-ը, իսկ ոչ ակտիվները` 44։ Ակտիվության ցուցանիշը կազմում է 70,1 %։ 103 աշխատունակ մարդկանցից աշխատել է 96 անձ (56 տղամարդ և 40 կին)։ Գործազուրկ են եղել 7 անձ (3 տղամարդ և 4 կին)։ 44 անաշխատունակներից 14-ը եղել են աշակերտներ կամ ուսանողներ, 12-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոման Եմելյանով

Ռոման Պավլովիչ Եմելյանով (ռուս.՝ Рома́н Па́влович Емелья́нов, մայիսի 8, 1992(1992-05-08) կամ մարտի 10, 1992(1992-03-10), Պավլովո, Նիժնի Նովգորոդի մարզ, Ռուսաստան), ռուս ֆուտբոլիստ, «Ուրալ» ակումբի կիսապաշտպան։


== Կենսագրություն ==
Ռոման Եմելյանովը ֆուտբոլով սկսել է զբաղվել հարազատ Պավլովո տարածաշրջանի Նիժնի Նովգորոդ քաղաքի ՄՊՄԴ-ում։ 2005 թվականին նրան հրավիրել են Յուրի Կոնոպլյովի անվան ֆուտբոլային ակադեմիա, որը հովանավորվում էր Ռոման Աբրամովիչի «Ֆուտբոլի ազգային ակադեմիա» հիմնադրամի կողմից։ 2008 թվականից Եմելյանովը սկսել է հանդես գալ Ռուսաստանի երկրորդ դիվիզիոնի «Տոլյատի» ակումբում։ 2010 թվականին տեղափոխվել է «Շախտյորի» երիտասարդական թիմ։
2009 թվականի մարտին Ռոման Եմելյանովը, որպես Կոնոպլյովի անվան ակադեմիայի ամենատաղանդավոր շրջանավարտ, երկշաբաթյա ստաժավորման էր մեկնել Լոնդոնի «Չելսի», որն այդ ժամանակ գլխավորում էր Գուս Հիդինգը։ Եմելյանովը մի քանի սպարինգ-հանդիպումներ է անցկացրել «Չելսիի» հիմնական կազմի մասնակցությամբ, այդ թվում՝ թիմը, որի կազմում հանդես էր գալիս ռուս ֆուտբոլիստը, 7:1 հաշվով հաղթել է ակումբին, որտեղ հանդես էր գալիս Միկայել Էսյենը.
2010 թվականի հունվարին Ռոման Եմելյանովը եռամյա պայմանագիր է կնքել Դոնեցկի «Շախտյորի» հետ, որը 17-ամյա հենակետային կիսապաշտպանի համար վճարել է 1 միլիոն դոլար, ինչը համարվում է տրանսֆերային բարձր գումար նման տարիքի ֆուտբոլիստների համար։ Եմելյանովը մարզվել է «Շախտյորի» ռեզերվային և երիտասարդական կազմերի հետ, մինչև օգոստոսին ակումբը նրան տարեկան վարձավճարով չի հանձնել Լուգանսկի «Զարյային»։ Եմելյանովը «Զարյայի» կազմում նորամուտը կատարել է 2010 թվականի սեպտեմբերի 12-ին։ Իսկ Դոնեցկի «Շախտյորում» Ռոմանը նորամուտը կատարել է 2011 թվականի օգոստոսի 21-ին՝ Մարիուպոլի «Իլիչևեց» ակումբի դեմ խաղում։
2011 թվականի օգոստոսի 26-ին Ռոստովը «Շախտյորից» վարձակալել էր Եմելյանովին մինչև մրցաշրջանի ավարտը։ 2014 թվականի սեպտեմբերին 22-ամյա կիսապաշտպանը վարձավճարով տեղափոխվել է Դոնեցկի «Շախտյորից»։ Պայմանագիրը նախատեսված էր մինչև մրցաշրջանի ավարտը։ Եկատերինբուրգի ակումբին է պատկանում նաև ֆուտբոլիստի տրանսֆերի առաջնահերթ իրավունքը։ 2015 թվականի փետրվարին «Ուրալը» Եմելյանովի հետ կնքել է լիարժեք 2,5 տարվա պայմանագիր։ 2016 թվականի հուլիսի 31-ին խփել է իր առաջին գոլը «Ուրալի» կազմում՝ «Ուֆայի» դեմ խաղում։


== Ձեռքբերումներ ==
«Ռոստով»Ռուսաստանի գավաթի դափնեկիր - 2013/14«Ուրալ»Ռուսաստանի գավաթի եզրփակչի մասնակից - 2016/17


== Ծանոթագրություններ ==


== Արտաքին հղումներ ==
«Профиль на официальном сайте ФК «Ильичёвец»»։ Արխիվացված է օրիգինալից 2012-12-08-ին (ռուս.)
Ֆուտբոլիստի էջը «Ուրալ» ՖԱ-ի պաշտոնական կայքում
Չերվոնոկվիտովսկի գյուղական խորհուրդ (Կոբելյակսկի շրջան)

Չերվոնոկվիտովսկի գյուղական խորհուրդ  (ուկրաիներեն՝ Червоноквітівська сільська рада), Ուկրաինայի Պոլտավայի մարզի Կոբելյակսկի շրջանում։
2001 թվականի տվյալներով Չերվոնոկվիտովսկի գյուղական խորհրդում բնակվում էր 1489 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սախայի Պ. Ա. Օյունսկիի անվան ակադեմիական թատրոն

Սախայի Պ. Ա. Օյունսկիի անվան ակադեմիական թատրոն (յակուտ.՝ П. А. Ойуунускай аатынан Саха академическай театра), Սախա-Յակուտիայի Հանրապետության գլխավոր թատրոն, որը դրամատիկական ներկայացումներ է խաղում սախա լեզվով։


== Պատմություն ==
1920 թվականին Յակուտիայում ստեղծվել է թատրոն, որը կազմված էր երկու թատերախմբերից՝ ռուսական և յակուտական։ 1925 թվականին թատերախմբերը դարձան առանձին թատրոններ։ Հիմնադրման օրը համարվում է առաջին պրեմիերիայի օր, յակուտական գեղարվեստական գրականության հիմնադիրներից մեկի՝ Ն. Դ. Նեուստրոևայի «Куһаҕан тыын» (Չար ոգի) կատակերգություններից մեկը՝ հոկտեմբերի 17։
Թատրոնի առաջին տնօրենը եղել է բանաստեղծ և դրամատուրգ Անեմպոդիստ Սոֆրոնով Ալամպան։ Ռեժիսորը եղել է Դմիտրի Դմիտրիևիչ Բոլշևը՝ Վիլնյուսի ինքնուրույն գործող թատրոնի կազմակերպիչ։ Առաջին պրոֆեսիոնալ ռեժիսորը՝ Ս. Ա. Գրիգորևը, աշխատել է 1933—1958 թվականներին, Ռուսաստանի թատերական արվեստի համալսարանի սան։
1960—1970 թվականներին թատրոնը գլխավորել է Ֆեդոտ Պոտապովը։ Այդ տարիներին նա բեմադրել է իր դասական ներկայացումները։
1983-ից 2010 թվականներին գեղարվեստական ղեկավար և գլխավոր ռեժիսոր թատրոնում աշխատել է Անդրեյ Բորիսովը։
1934 թվականին թատրոնին տրվել է յակուտական բանաստեղծ, դրամատուրգ և Յակուտիայի պետական գործիչ Պլատոնա Օյունսկիի անվանումը
1990 թվականին թատրոնը պաշտոնապես վերանվանվել է Սախայի Պ. Ա. Օյունսկիի անվան ակադեմիական թատրոն։
1995 թվականին թատրոնը արժանացել է ակադեմիական կոչման և այժմ այն ստացել է Սախայի Պլատոն Ալեքսեևիչ Օյունսկիի անվան ակադեմիական թատրոն անվանումը։


== Խաղացանկ ==
Ա. Կասոնի «Ծառը մահանում է կանգնած», ռեժիսոր՝ Վասիլի Ֆոմին։
1982՝ Չինգիզ Այթմատովի «Ցանկալի երկնագույն ամպ», ռեժիսոր՝ Անդրեյ Բորիսով։
Շեքսպիրի «Լիր արքա», ռեժիսոր՝ Անդրեյ Բորիսով։


== Թատերախումբ ==
1936 թվականից թատրոնում աշխատում են պրոֆեսիոնալ դերասաններ, Յակուտիայի Ռուսաստանի թատերական արվեստի համալսարանի շրջանավարտներ։


== Ծանոթագրություններ ==


== Արտաքին հղումներ ==
Павлова-Борисова Т. В. Якутия театральная // Илин : журнал. — 2012. — № 4.
Շուա Գորա

Շուա Գորա (վրաց.՝ შუა გორა), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Վանից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 898 մարդ։


== Ծանոթագրություններ ==
Գրիգոր Օհանյան (այլ կիրառումներ)

Գրիգոր Օհանյան անուն-ազգանունը կարող է վերաբերել.

Գրիգոր Օհանյան (ծնվ. 20-րդ դար), լրագրող։
Գրիգոր Գրիգորի Օհանյան (ծնվ. 1925), դերասան։
Գրիգոր Սուրենի Օհանյան (ծնվ. 1925), ծաղրանկարիչ։


== Ծանոթագրություններ ==
Մելանագրա

Մելանագրա (հուն․՝ Μελάναγρα, թուրքերեն՝ Adaçay), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 100 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Մարս և Ապրիլ

Մարս և Ապրիլ (ֆր.՝ Mars & Avril, բառախաղ, որտեղ «Մարսը» և՛ մարտ ամիսն է և՛ Մարս մոլորակը, իսկ «Ապրիլը» և՛ ապրիլ ամիսը, և՛ գլխավոր հերոսուհու անունն է), կանադական ֆանտաստիկ ֆիլմ (քնարական դրամա), ռեժիսոր Մարտեն Վիլնյովի դեբյուտը։ Գլխավոր դերերում նկարահանվել են Ժակ Լանգիրանը, Կարոլին Դավերնան, Պոլ Ախմարանին և Ռոբեր Լեպաժը։
Ի սկզբնե ֆիլմի ստեղծման ղեկավարն է եղել Ռոբեր Լեպաժը, որը «տիեզերական» թեմայով մեկ այլ հայտնի` «Լուսնի հակառակ կողմը» ֆիլմի հեղինակն է։ Սակայն 2007 թվականին նա հրաժարվել է այս ֆիլմի իրավունքներից` շարունակելով ակտիվորեն մասնակցել ֆիլմի ստեղծմանը և խաղալով գլխավոր դերերից մեկը։
Չնայած շատ փոքր բյուջեին` ֆիլմում շատ են հատուկ էֆեկտները և ֆուտուրիստական տեխնոլոգիաներով տեսարանները։


== Սյուժե ==
Դեպքերը տեղի են ունենում Մոնրեալում, 2060-ական թվականներին։ Այն ժամանակ, երբ հոլոգրաֆիկ հեռուստաընկերությունն ուղիղ ռեպորտաժ է անում Մարսի առաջին արշավախմբի մասին, տարեց երաժիշտ-փորձարար Յակոբ Օբյուսը (Ժակ Լանգիրան) անձնական ճգնաժամ է ապրում։ Նա հայտնի է իր տարօրինակ գործիքներով և երաժշտություններով, խարիզմատիկ կերպար է, սակայն այդպես էլ անձնական սեր և երջանկություն չի ունեցել։ Երբ նրան սիրահարվում է հանելուկային աղջիկ Ապրիլը (Կարոլին Դավերնա), նրա, Յակոբի ու վերջինիս երիտասարդ ընկերոջ` Արթուրի (Պոլ Ախմարանի) միջև ծագում է սիրային եռանկյունի։ Իրադարձությունների մեջ իր ակտիվ դերն ունի գյուտարար և տիեզերագետ Էժեն Սպաակը (Ռոբեր Լեպաժ), Արթուրի հայրը, որն օգնում է Յակոբին գտնել իր կյանքի և սիրո իմաստը։


== Դերասաններ ==
Ժակ Լանգիրան, Յակոբ Օբյուս, երաժիշտ-փորձարար
Կարոլին Դավերնա, Ապրիլ (Ավրիլ), նրա սիրուհի
Պոլ Ախմարանի, Արթուր
Ռոբեր Լեպաժ, Էժեն Սպաակ, փորձարար
Ստեփան Դեմեր, Բերնար Բրել
Ժան Մարշան, օդաբան
Կէտլին Ֆորտեն, Արթուրի մոդելը


== Ծանոթագրություններ ==


== Արտաքին հղումներ ==
Mars et Avril(անգլ.) ֆիլմը Internet Movie Database կայքում
Martin Villeneuve’s TED Talk about Mars et Avril
10 jaw-dropping images from the film "Mars et Avril, " and how the magic was created, article from the official TED Blog, June 7, 2013
Mars et Avril on BULB (official USA site)
Mars et Avril on Alta-Plana
Mars et Avril’s official website (content available in English & French)
Complete press reviews
Official trailer (English subtitled) ՅուԹյուբում
Official "MAKING OF" MARS & AVRIL (22 minutes, French) ՅուԹյուբում
Teaser "MAKING OF" (5 minutes, English subtitled) ՅուԹյուբում
Interview with Martin Villeneuve on Quiet Earth
Interview with Martin Villeneuve on eFilmCritic.com Archived 2018-07-25 at the Wayback Machine.
Mars et Avril leaps off the page, article from The Gazette, October 5, 2012
Producer’s Pal ep008 | Martin Villeneuve — Mars et Avril, Martin Villeneuve’s first podcast appearance
CBC C’est La Vie «Quebec filmmaker gives a TED Talk»
Ռաբի (այլ կիրառումներ)

Ռաբի, կարող է վերաբերել՝

Ռաբի - գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում
Ռաբի - կոմունա Իտալիայում։ Գտնվում է Տրենտինո Ալտո Ադիջե մարզում՝ Տրենտո գավառում
Ձիկղի

Ձիկղի (վրաց.՝ ძიყი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Գորիից հեռու է 15 կմ։


== Ծանոթագրություններ ==
Փուտիեթի

Փուտիեթի (վրաց.՝ ფუტიეთი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1250 մետր բարձրության վրա։ Շրջկենտրոն Ամբրոլաուրից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 18 մարդ։


== Ծանոթագրություններ ==
Վանիկ Ավագյան

Անվան այլ կիրառումների համար տե՛ս՝ Վանիկ Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Վանիկ Ոսկանի Ավագյան (1941, Փոքր Սամսար, Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԽՍՀՄ), հայ բանաստեղծ, արձակագիր, մանկավարժ, լրագրող։


== Կենսագրություն ==
Ծնվել է 1941 թվականին Ախալքալաքի շրջանի Փոքր Սամսար գյուղում։ Սովորել է գյուղի ութամյա դպրոցում, ապա 1959 թվականին ավարտել է Բարալեթ գյուղի միջնակարգ դպրոցը։ 1968 թվականին ավարտել է ԵՊՀ բանասիրական ֆակուլտետը, այնուհետև անցել է մանկավարժական աշխատանքի, եղել է ծննդավայրի դպրոցի փոխտնօրենը (1973-1990), ապա տնօրենը (1990 թվականից)։ Միաժամանակ 2000 թվականից «Հայ գրականության պատմություն» է դասավանդել Երևանի Ք. Քրքորյանի անվան տնտեսաիրավաբանական համալսարանի Ախալքալաքի մասնաճյուղի բանասիրական բաժնում։
Նպաստել է դասագրքերի և ուսումնամեթոդական ձեռնարկների հրատարակման աշխատանքներին։ 1990 թվականի ընտրվել է Համայն հայության ուսուցիչների միության անդամ։


== Երկեր ==
Լեռան գույներ (բանաստեղծություններ), Թբիլիսի, Մերանի, 1992, 70 էջ։
Տառապանքի արշալույսներ (վեպ), Ե., ՎՄՎ-ՊՐԻՆՏ, 2003, 320 էջ։
Անտեսանելի արցունքներ (պատմվածքներ, մանրապատումներ, վիպակներ), Ե., ՎՄՎ-ՊՐԻՆՏ, 2004, 304 էջ։
Գոման գյուղի տարեգրությունը, Ե., ՎՄՎ-ՊՐԻՆՏ, 2006, 408 էջ։
Լեռան գույներ (բանաստեղծություններ), Ե., ՎՄՎ-ՊՐԻՆՏ, 2006, 335 էջ։
Լեռնաշխարհի սրնգահարը (բանաստեղծություններ), Ե., ՎՄՎ-ՊՐԻՆՏ, 2006, 408 էջ։
Ճակատագրի նվագներ (բանաստեղծություններ), Ե., ՎՄՎ-ՊՐԻՆՏ, 2006, 335 էջ։
Գոման գյուղի տարեգրությունը, Ե., ՎՄՎ-ՊՐԻՆՏ, 2007, 479 էջ։
Գարուն (բանաստեղծություններ), Ե., ՎՄՎ-ՊՐԻՆՏ, 2007, 112 էջ։
Կարնո կարոտ (բանաստեղծություններ), Ե., ՎՄՎ-ՊՐԻՆՏ, 2007, 220 էջ։


=== Մամուլ ===
Արյունոտ արշալուս (հատված համանուն վեպից)։ Կամուրջ, Թբիլիսի, Վրաստանի գրողների ստեղծագործական միություն, 2009, էջ 62-66։


== Ծանոթագրություններ ==
Բիվալիցի

Բիվալիցի (ռուս.՝ Бывалицы), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 322 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մշենի (այլ կիրառումներ)

Մշենի անունը կարող է վերաբերել՝

Մշենի՝ գյուղ Արցախի Հանրապետության Շահումյանի շրջանում (ներկայում գտնվում է Ադրբեջանի զինված ուժերի վերահսկողության ներքո),
Մշենի՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Մշենի՝ համայնք Արցախի Հանրապետության Քաշաթաղի շրջանում, (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Արծաթի

Արծաթի, գյուղ Արևմտյան Հայաստանում, Էրզրումի վիլայեթի Էրզրումի գավառում, Էրզրում քաղաքից մոտ 15 կմ հյուսիս-արևելք, Ծաղկավետ (Դյումլի) լեռան հարավ-արևելյան ստորոտին։ Հնում եղել է Բարձր Հայքի Կարնո գավառի անվանի գյուղերից մեկը։


== Անվան ստուգաբանություն ==
Գյուղ անվանումը հավանաբար ծագել է մոտակայքում գոյություն ունեցող չօգտագործվող արծաթահանքի կապակցությամբ։


== Աշխարհագրություն ==
Գյուղն ունի լեռնային և ջրառատ տարածք։


== Պատմություն ==
Հիշատակվում է Ղազար Փարպեցու «Պատմութիւն Հայոց»-ում, Վահանանց պատերազմի կապակցությամբ։ 486 թվականին Մուշեղ Մամիկոնյանը այստեղ հաղթել է պարսիկներին։
Հայ բնակիչների մեծ մասը զոհվել է 1915 թվականի Մեծ եղեռնի ժամանակ։


== Բնակչություն ==
1880 թվականին ուներ 341 բնակիչ, որից 210-ը՝ հայեր, մնացածը` թուրքեր, իսկ 1909 թվականին՝ 100 տուն, որից 70-ը թուրքեր էին, իսկ 30-ը՝ հայեր։ 1828-1830թթ. գյուղի բնակիչների մի մասը գաղթել է Ջավախք՝ հիմնականում հայ կաթոլիկները։ Ախալքալաքի Ալաստան գյուղի ներկայիս բնակիչները Արծաթի գյուղից են։


== Տնտեսություն ==
Բնակիչները զբաղվում էին երկրագործությամբ, անասնապահությամբ, այգեգործությամբ ու մեղվաբուծությամբ։ Գյուղում մեծ տարածում ուներ արհեստները։


== Օգտակար հանածոներ ==
Գյուղի մոտակայքում գտնվող ջերմուկը տեղացիները օգտագործում էին բուժական նպատակներով։


== Պատմամշակութային կառույցներ ==
Արծաթին ուներ Ս. Նշան և քարակերտ Ս. Աստվածածին եկեղեցիներ։ Գյուղի մոտակայքում` բարձր լեռան վրա գտնվում էր Ս․ Լուսավորիչ նշանավոր մենաստան վանքը։ Այն մեծ ուխտատեղի էր Կարնո շրջանի բնակիչների համար։ XX դարի սկզբին վանքից մնացել էր միայն մի փոքրիկ եկեղեցի և վանքի համալիրի ավերակները։


== Գրչություն ==
Գյուղը եղել է գրչության կենտրոն։


== Անվանի մարդիկ ==
Արծաթիում է ծնվել նշանավոր հայագետ Հակոբոս Տաշյանը (1866-1933)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գրոս-Գերաու (շրջան)

Գրոս Գերաու  (գերմ.՝ Kreis Groß-Gerau), շրջան Գերմանիայում։ Շրջկենտրոնն է Գրոս Գերաու քաղաքը։ Զբաղեցնում է 453,05 կմ2։ Բնակչությունը՝ 254 678 մարդ։ Բնակչության խտությունը՝ 562 մարդ/կմ2։
Շրջանի պաշտոնական կոդը՝ 06 4 33։ Շրջանում 14 համայնք կա։


== Ծանոթագրություններ ==
Տուդուլիննա (Էստոնիայի շրջան)

Անվան այլ կիրառումների համար տե՛ս՝ Տուդուլիննա (այլ կիրառումներ)Տուդուլիննա շրջան (էստ․՝ Tudulinna vald), շրջան Էստոնիայի Իդա-Վիրումաա նահանգում։ Շրջանի կենտրոնն է Տուդուլիննա գյուղական ավանը։


== Բնակչություն ==
2011 թվականի տվյալներով շրջանում բնակվում էին 462 մարդ։ Բնակչության խտությունը շրջանում կազմում էր 1,71 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2018-06-24 at the Wayback Machine. (էստոներեն)
Ակուզովո (գյուղ, Ակտանիշսկի շրջան)

Անվան այլ կիրառումների համար տե՛ս՝ ԱկուզովոԱկուզովո (ռուս.՝ Аккузово, թաթ.՝ Аккүз), գյուղ Ռուսաստանի Թաթարստան հանրապետության Ակտանիշսկի շրջանի կազմում։
Բնակչությունը 2000 թվականին գրանցված տվյալներով կազմում էր 303 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամսոն Դավոյան

Սամսոն Աշոտի Դավոյան (մարտի 1, 1948(1948-03-01), Ախուրյան, Հայկական ԽՍՀ, ԽՍՀՄ), հայ տնտեսագետ։ Տնտեսագիտության դոկտոր (2003), Երևանի պետական և Հայ-ռուսական համալսարանների պրոֆեսոր (2003), ԲՈԿ 015 խորհրդի Նախագահ։  


== Կրթություն ==
1955-1965 թթ. սովորել է Լենինականի թիվ 15 միջնակարգ դպրոցում։ 1965 թ. ընդունվել է ԵՊՀ տնտեսագիտության ֆակուլտետի «Տնտեսագիտական կիբեռնետիկա» բաժինը, որտեղից 1967 թ. գործուղվել է  Նովոսիբիրսկի պետական համալսարան` անհատական ծրագրով ուսումը շարունակելու։ 1969 թ. եղել է Մ. Նալբանդյանի անվան թոշակառու։ 1970 թ. գերազանցությամբ ավարտել է համալսարանը և ընդունվել Մոսկվայում ԽՍՀՄ Գիտությունների ակադեմիայի Կենտրոնական տնտեսամաթեմատիկական ինստիտուտի ասպիրանտուրան։
1976 թվականից տնտեսագիտության թեկնածու է, 1980 թվականից` դոցենտ։ 2003 թ. նրան շնորհվել է տնտեսագիտության դոկտորի գիտական աստիճան և պրոֆեսորի գիտական կոչում։


== Աշխատանք ==

1991-1994 թթ. աշխատել է ՀՀ կառավարությանն առընթեր պետական գույքի տնօրինման և ապապետականացման կոմիտեի նախագահի առաջին տեղակալ, 1994-1995 թթ. վերապատրաստվել է Վիեննայում գործող Համաշխարհային բանկի և Միավորված ազգերի կազմակերպության համատեղ ինստիտուտում, այնուհետև` Պրահայի Կառլի անվան համալսարանում՝ «Շուկայական տնտեսություն և ֆինանսական վերլուծություն» մասնագիտությամբ։
1996-1997 թթ. աշխատել է ՀՀ սեփականաշնորհման և օտարերկրյա ներդրումների նախարարությունում որպես մեթոդական վարչության պետ, 1997-2000 թթ.՝ Կառավարման և տնտեսական բարեփոխումների ինստիտուտի տնօրեն, 2000-2001 թթ.` ՀՀ կառավարության աշխատակազմի տնտեսագիտական վարչության պետ, 2005-2007 թթ.` տնտեսագիտական մասնագիտությունների գծով թեկնածուական և դոկտորական ատենախոսությունների պաշտպանության թիվ 60 մասնագիտական խորհրդի նախագահ։ Եղել է Միավորված ազգերի կազմակերպության և ՀՀ կենտրոնական բանկի փորձագետ։
2000 թվականից Հայաստանի պետական տնտեսագիտական համալսարանի Գյումրու մասնաճյուղի տնօրենն է։
2003 թվականից Երևանի պետական և Ռուս-հայկական (Սլավոնական) համալսարանների պրոֆեսոր է։
2019 թվականից ԲՈԿ 015 մասնագիտական խորհրդի նախագահ։


== Գիտական գործունեություն ==
Հեղինակ է 5 մենագրությունների և 100-ից ավելի գիտական հոդվածների։ Հանդիսանում է չորս տասնյակից ավել տնտեսագիտության գծով հայցորդների և ասպիրանտների գիտական ղեկավար։
Մասնակցել է  20-ից ավելի միջազգային գիտաժողովների` Նյու Յորքում, Լոնդոնում, Փարիզում, Վիեննայում, Բանգկոկում, Վենետիկում, Սոֆիայում, Բարսելոնում, Մոսկվայում և այլ քաղաքներում։
Ամուսնացած է, ունի երեք զավակ։


== Երկեր ==
Պետական սեփականության կառավարում, Երևան, 2003։


== Ծանոթագրություններ ==
Օստրովսկոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՕստրովսկոեՕստրովսկոե (ուկրաիներեն՝ Островське, Ղրիմի թաթարերեն՝ Qıyat), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Կիյատ։
2001 թվականի տվյալներով Օստրովսկոե գյուղում բնակվում էր 1 633 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլոշկովոե (գյուղ, Իլինեցկոեի շրջան)

Անվան այլ կիրառումների համար տե՛ս՝ ՎոլոշկովոեՎոլոշկովոե (ուկրաիներեն՝ Волошкове), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1989 թվականին։
2001 թվականի տվյալներով Վոլոշկովոե գյուղում բնակվում էր 138 մարդ։ Բնակավայրը զբաղեցնում է 0,19 կմ² տարածք։ Բնակչության խտությունը կազմում էր 726,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պասկալի եռանկյուն

Մաթեմատիկայում, Պասկալի եռանկյունը եռանկյունաձև մատրիցա է կազմված եռանկյան մեջ տեղադրված բինոմի գործակիցներից։ Արևմտյան աշխարհում այն ֆրանսիացի մաթեմատիկոս Բլեզ Պասկալի անունն է կրում, չնայած նրանից առաջ այլ մաթեմատիկոսներ Հնդկաստանից, Հունաստանից, Իրանից, Չինաստանից, Գերմանիայից և Իտալիայից հայտնաբերել էին այն։
Պասկալի եռանկյան շարքերը պայմանականորեն սկսում են 0-ից։ Յուրաքանչյուր տողում գրառումները արվում են ձախից, սկսելով k=0 և դասավորվում են հարակից տողերի նկատմամբ անկյունագծով (շախմատային կարգով)։ Եռանկյունու պարզ կառուցումն ընթանում է հետևյալ կերպ։ n=0 տողում գրվում է միայն 1 թիվը։ Այնուհետև, հաջորդ շարքերը լրանելու համար անհրաժեշտ է վերևի շարքում գտնվող աջ և ձախ թվերն իրար գումարել։ Եթե վերևի շարքում աջ կամ ձախ կողմի թվերից մեկը բացակայում է, այդ թվի փոխարեն պարզապես 0 է գումարվում։ Օրինակ առաջին տողում թիվը 1+0=1 է, մինչդեռ երրորդ տողում 1 և 3 թվերը գումարելիս ստանում ենք 4 հաջորդ տողում։


=== Պատմություն ===
Թվերի բազմությունը, որը ձևավորում է Պասկալի եռանկյունը հայտնի էին Պասկալից առաջ, սակայն չնայած այդ ամենին Պասկալը մշակեց դրանք օգտագործելու տարբեր եղանակներ և առաջինն էր, ով հավաքեց ողջ ինֆորմացիան իր Traité du triangle arithmétique (1653) գիտական աշխատության մեջ։ Այդ թվերի սկզբնական աղբյուր են հանդիսանում կոմբինատորիկայի և բինոմական թվերի հնդկական տարբեր ուսումնասիրություններ։
Գրեթե նույն ժամանակահատվածում այն ուսումնասիրվել է Իրանում՝ մաթեմատիկոս Ալ-Կարաջի կողմից (953–1029): Ավելի ուշ ուսումնասիրությունները կրկնվել են նաև բանաստեղծ, աստղագետ-մաթեմատիկոս Օմար Խայամի կողմից (1048-1131), այդ պատճառով Իրանում այն ստացել է Խայամ-Պասկալ եռանկյուն կամ Խայամի եռանկյուն անվանումը։
Պասկալի եռանկյունը Չինաստանում տարածում է գտել 11-րդ դարում, չինացի մաթեմատիկոս Jia Xian-ի աշխատանքների շնորհիվ (1010–1070). 13-րդ դարում Yang Hui-ն (1238–1298) ներկայացրեց եռանկյունը և մինչ այսօր Չինաստանում այն կոչվում է Յան Հուիի եռանկյուն։


== Ծանոթագրություններ ==
Համբուրգի ազգագրության թանգարան

Համբուրգի ազգագրության թանգարան (գերմ.՝ Museum für Völkerkunde Hamburg), հիմնադրվել է 1879 թվականին։ Եվրոպայում ազգագրության ամենամեծ թանգարաններից մեկն է։ Հավաքածուն ներառում է շուրջ 350000 նմուշներ, տարեկան ունենում է մոտ 180000 այցելու, 2012 թվականին ունեցել է 130000 այցելու։ Թանգարանը գտնվում է Համբուրգի 	
Այմսբյուտել շրջանի Ռոտերբաում թաղամասում։


== Պատմություն ==
Թանգարանը ձևավորվել է 1849 թվականից գործող քաղաքային գրադարանի փոքրածավալ ազգագրական հավաքածուից։ Այս հավաքածուն հետագայում դարձավ Համբուրգի բնական պատմության թանգարանի մի մասը, իսկ 1867 թվականին բացվեց հանրության համար որպես Համբուրգի «Die Ethnographische oder Sammlung für Völkerkunde im Anschluss an das Naturhistorische Museum»: 645 նմուշներից բաղկացած հավաքածուն վերահսկել են Ադոլֆ Օբերդյորֆերի և Ֆերդինանդ Վորլեի կողմից։ 1871 թվականին հավաքածուն վերանվանվել է «Պատմամշակութային թանգարան», քանի որ ձևավորվել է «Բնական պատմության թանգարան»-ից։
1879 թվականի ապրիլի 29-ին հիմնադրվել է «ազգագրության թանգարանը»։ Մինչև 1896 թվականը գործարար Կարլ Վ. Լյուդերը ղեկավարել է թանգարանը։ 1904 թվականի հոկտեմբերի 1-ին Գեորգ Թիլենիուսը լրիվ դրույքով զբաղեցրել է «Ազգագրության և նախապատմության թանգարանի» վարչական տնօրենի պաշտոնը։
Գեորգ Թիլենիուսը մեծապես աջակցել է հավաքածուն տեղավորելու համար առանձին թանգարան կառուցելուն։ Շինարարության ծրագիրը հաստատվելուց հետո կառուցումը տևել է 1908-1912 թվականներին, 1929 թվականին ավարտվել են աշխատանքային հատվածի ընդլայնման աշխատանքները։
1999 թվականից թանգարանը դարձել է հանրային իրավունքի ներքո գործող հիմնադրամ։


== Հավաքածու ==
Թանգարանի հավաքածուն ներառում է նմուշներ՝

Աֆրիկայից
Արևելքից
Ասիայից
Ճապոնիայից
Օվկիանիայից
Ամերիկայից
Եվրոպայից


== Ծանոթագրություններ ==


== Արտաքին հղումներ ==
Պաշտոնական կայք
Museum für Völkerkunde Hamburg, Weltkulturarchiv
Museum of Ethnology Hamburg
Կուզեմկինո (գյուղ, Կոլոմենսկի շրջան)

Կուզեմկինո (ռուս.՝ Куземкино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գինեգործությունը Չեխիայում

Ավելի քան 96 % չեխական խաղողի այգիները տեղակայված են Հարավային Մորավիայում, իսկ որոշ մաս էլ գտնվում է Բոհեմիայում։ Այդ իսկ պատճառով չեխական գինի հաճախ անվանում են մորավյան։


== Բոհեմիա ==
Բոհեմիայի գինեգործությունը բազմադարյա պատմություն ունի։ Դեռ XIV դարում Սրբազան Հռոմեական կայսրության կայսր Կառլ IV-ը հրամայեց այդ հողերում բուգունդյան որթ տնկել և հովանավորեց տեղի գինեգործներին ամեն հնարավոր արտոնություններով։
XIX դարի վերջում և XX դարի սկզբում գինեգործների մեծ մասը գտնվում էր Էլբա գետի հովտում, որտեղից ստանում էին բոհեմյան գինիների լավագույն տեսակները. կարմիր բուրգունդյան և չերնոսեկ, ինչպես նաև բերկովից, կարմիր և սպիտակ։
Բոհեմյան կարմիր գինու լավագույն տեսակը վաճառվել է լիբին անվամբ։ Լավ, փրփուն գինեներ ստանում են Լոբոզիցյան խաղողից։
Բոհեմյան գինիները, որպես կանոն, շատ թունդ են։ XX դարի սկզբում կապված նրա հետ, որ պահանջարկը գերազանցում էր առաջարկը, այդ գինիները գրեթե չէին արտահանվում, այլ օգտագործվում էին մեծավ մասամբ ներքին պահանջմունքների բավարարման համար։


== Տեսակներ ==

Կարմիր գինիներ և նրանց բաժինը արտադրության մեջ.

Müller-Thurgau՝ 11,2 %
Grüner Veltliner՝ 11,0 %
Welschriesling՝ 8,5 %
Riesling՝ 7,0 %
Sauvignon blanc՝ 5,0 %
Pinot Blanc՝ 5,0 %
Chardonnay՝ 4,0 %
Pinot gris՝ 3,7 %
Gewürztraminer՝ 3,0 %
Neuburger՝ 2,3 %
Moravian Muscat՝ 1,8 %
Frühroter Veltliner՝ 1,7 %
Irsai Oliver՝ 0,4 %Կարմիր գինիներ և նրանց բաժինը արտադրության մեջ.

Saint Laurent՝ 9,0 %
Blaufränkisch՝ 5,6 %
Zweigelt՝ 4,7 %
Pinot Noir՝ 4,0 %
Blauer Portugieser՝ 3,9 %
Cabernet Sauvignon՝ 1,3 %


== Տես նաև ==
Չեխական խոհանոց


== Ծանոթագրություններ ==


== Արտաքին հղումներ ==
Չեխիայի Գինու արդյունաբերության պաշտոնական կայք
Տեղեկություններ Մորավիայի գինու վերաբերյալ
Չեխական գինու զբոսաշրջություն
Չեխական գինու արդյունաբերություն
Սոսնովկա (գյուղ, Բայմակսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ռուս.՝ Сосновка, բաշկիրերեն՝ Сосновка), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 539 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քիդեր Ուիլյամս Սթիրլինգ

Քիդեր Ուիլյամս Սթիրլինգ (անգլ.՝ Kedar Williams-Stirling; ; դեկտեմբերի 14, 1994(1994-12-14), Plaistow, Նյուհեմ, Մեծ Լոնդոն), բրիտանացի դերասան։ Նա առավել հայտնի է Ջունիորի դերով «Պոչ» (2010), Լորենցոյի դերով Մոնտանա (2014) ֆիլմերում, Թոմ Օկանավեյին դերով CBBC-ի «Գայլի արյուն» և Ջեքսոն Մարչեթիի դերով Նեթֆլիքսի «Սեռական դաստիարակություն» հեռուստասերիալներում։


== Կենսագրություն ==
Ուիլյամս-Սթիրլինգը հայտնվել է այնպիսի բրիտանական ֆիլմերում, ինչպիսիք են «Պոչ»-ը և «Մոնտանա»-ն։ Նա նաև դեր է ունեցել CBBC-ի «Գայլի արյուն» հեռուստասերիալում։
2018 թվականի մայիսին հայտարարվել է, որ Ուիլյամս-Սթիրլինգը՝ Ջիլիան Անդերսոնի և Էյսա Բաթերֆիլդի հետ միասին, դեր է կատարելու Նեթֆլիքսի «Սեռական դաստիարակություն» կատակերգական դրամա հեռուստասերիալում։ Սերիալը լույս է տեսել 2019 թվականի հունվարի 11-ին։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Քիդեր Ուիլյամս Սթիրլինգ (անգլ.) Internet Movie Database կայքում
Մախարաձե (այլ կիրառումներ)

Մախարաձե, կարող է վերաբերել,

Ֆիլիպ Մախարաձե, խորհրդային պետական գործիչ, գրականագետ (1868-1941)։
Մախարաձե, քաղաք Վրաստանում։
Մախարաձե, աստերոիդ աստերոիդների հիմնական գոտում։
Ֆերենց Պուշկաշ (մարզադաշտ, 2019)

«Ֆերենց Պուշկաշ» (հունգ.՝ Puskás Ferenc Stadion, հունգ.՝ Puskás Aréna), ֆուտբոլային մարզադաշտ Բուդապեշտում, Հունգարիա։
Մարզադաշտը կառուցվել է հին մարզադաշտի տեղում, որը քանդվել է 2016 թվականին։ Շինարարությունը սկսվել է 2017 թվականին, ավարտվել՝ 2019-ին։ 2019 թվականի նոյեմբերի 15-ին մարզադաշտի բացման խաղում Հունգարիայի հավաքականը հանդիպեց Ուրուգվայի հավաքականի հետ։ Տարողությունը՝ 67 215 մարդ։
2011 թվականին մարզադաշտի վերակառուցման արժեքը կազմել է 35 մլրդ դոլար ֆորինտ, իսկ 2014-ին ՝ 90-100 մլրդ ֆորինտ։
2014 թվականի օգոստոսի 1-ին ներկայացվեց մարզադաշտի վերակառուցման վերջնական տարբերակը։
2014 թվականի սեպտեմբերի 19-ին Բուդապեշտը ընտրվել է Եվրո 2020-ի խմբային փուլի երեք և 1/8 եզրափակիչ մեկ հանդիպումների անցկացնելու վայր։ Իսկ Շանդոր Չանին՝ Հունգարիայի Ֆուտբոլի Ֆեդերացիայի նախագահը, հայտարարել է, որ այն փաստը, որ Բուդապեշտը կարող է ընդունել Եվրո 2020-ը, հունգարական սպորտային դիվանագիտության մեծ ձեռքբերումն է։


== Նշումներ ==


== Հղումներ ==
Pictures and data at magyarfutball.hu(հունգարերեն)
Եվրո-2020 - քաղաքային ուղեցույց Եվրո-2020. UEFA.com(ռուսերեն)
Էվելինա Բարսեղյան

Էվելինա Աշոտի Բարսեղյան, հայ ռեժիսոր, սցենարիստ, պրոդյուսեր։


== Կենսագրություն ==
Էվելինա Բարսեղյանը ծնվել է Սևան քաղաքում։ Ավարտել է Օմսկի պետական համալսարանի բանասիրական ֆակուլտետը։ 2006 թվականից ապրում և աշխատում է Սանկտ Պետերբուրգում։
2011 և 2014 թվականներին եղել է Ալեքսանդր Սոկուրովի կինոլաբորատորիայի մասնակիցներից մեկը։ 2011 թվականից Սանկտ Պետերբուրգի 100 ТВ հեռուստաալիքով հեռարձակվող «Մեղավոր ճանաչել» հեռուստածրագրի սցենարիստն է։
Ռեժիսորի առաջին ֆիլմը՝ «Մի մարդ սիրում է ձեզ»-ը, որը նկարահանվել է 2014 թվականին, ընդգրկվել է մի շարք ազգային փառատոների եզրափակիչ փուլերում։ Ֆիլմը ցուցադրվել է նաև Կաննի ՄԿՓ-ի «Կարճաամետրաժ ֆիլմի անկյուն» ծրագրում և այլ հայտնի փառատոներում։


== Մրցանակներ և պարգևներ ==
Պարգևատրվել է Դոնի Ռոստովի «Ոսկե կադր» կինոփառատոնում որպես լավագույն ռեժիսոր։ 2015 թվականին Սանկտ Պետերբուրգի «Галактика 35 мм» կինոփառատոնում ստացել է մրցանակ լավագույն ռեժիսոր անվանակարգում՝ «Ինչ-որ մեկը սիրում է ձեզ» ֆիլմի համար։


== Ֆիլմագրություն ==


=== Ռեժիսոր ===


=== Սցենարիստ ===


=== Պրոդյուսեր ===


== Ծանոթագրություններ ==


== Արտաքին հղումներ ==
Эвелина Барсегян: "Главное в кино - рассказать историю"
Զուբալովի ժողովրդական տուն

Զուբալովի ժողովրդական տուն, լուսավորական հիմնարկություն, թատերական շենք Թիֆլիսում (այժմ՝ Կ. Մարջանիշվիլու անվան թատրոն)։ Կառուցվել է Զուբալով եղբայրների միջոցներով։ Ի սպաս է դրվել ժողովրդական թատրոնների դերասաններին և թատերասերներին՝ էժանագին ներկայացումներ տալու աշխատավորական զանգվածների համար։ Դահլիճն ունեցել է 700 տեղ։ Բացվել է 1909 թվականի ապրիլի 2-ին, Գոգոլի «Ռևիզոր»-ի բեմադրությամբ (ռեժիսոր՝ Պ. Արաքսյան)։ Գործել են հայկական (նախագահ՝ Գ. Երիցյան), վրացական, ռուսական, ուկրաինական, ադրբեջանական, օսական, գերմանական, լեհական և այլ թատերական մասնաճյուղեր։ Մեծապես նպաստել է Անդրկովկասի թատերական արվեստի զարգացմանը։ Հայկական խմբին հատկացվել է ամսական 3-4 օր։ Բեմադրություններով և դերակատարումներով հանդես են եկել ռեժիսորներ Ա. Արմենյանը, 0. Սևումյանը, Ա. Սարազյանը, Լ. Բալանթարը, դերասաններ Հասմիկը, Սիրանուշը, Տ. Աբելյանը, Գ. Տեր-Դավթյանը, Գ. Ավետյանը, Գավրոշը, Լ. Երամյանը, ժասմենը և ուրիշներ։ Զուբալովի ժողովրդական տունը գործել է մինչև 1921 թվականը։
(9870) Մաեհատա

(9870) Մաեհատա (անգլ.՝ Maehata), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 24-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,343515 ա. մ., առավելագույնը մոտենում է 1,9527 ա. մ. հեռավորության վրա և հեռանում 2,7343 ա. մ.։ Արեգակի շուրջ մեկ ամբողջական պտույտ է կատարում 1310,39 երկրային օրվա ընթացքում, իր ուղեծրով շարժվելով միջինում 0,274728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9870) Մաեհատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազատ (Կարսի գավառ)

Անվան այլ կիրառումների համար տե՛ս՝ Ազատ (այլ կիրառումներ)Ազատ, գյուղ Արևելյան Հայաստանում, Կարսի մարզի Կարսի գավառում, Կարսից 8 - 9 կմ հարավ։
1907 թ.-ին ուներ 642 բնակիչ՝ հայեր և հույներ։ Զբաղվում էին երկրագործությամբ և անասնապահությամբ։ Գյուղն իր անունն ստացել է մոտակայքում գտնվող հորդաբուխ աղբյուրից, որը ձմռանը ցամաքելու և ամռանը բխելու պատճառով անվանել են Ազատ աղբյուր։ Ա-ի հայ բնակիչների մեծ մասը 1920 թ.-ի հայ-թուրքական պատերազմի հետևանքով հեռացել է գյուղից, ապա բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Շահուռնեցիներ

Շահուռնեցիներ (Շահուռնեցիք), հայ իշխանական տոհմ։ 13-14-րդ դարերի Շահուռնեցիների տիրույթն էր Սյունիքի Վայոց ձոր գավառի Երերան Հերհեր Իշխանանիստ ավանը (այժմ՝ գյուղ Հերհեր, Վայոց ձորի մարզ) և նրա շրջակայքը։ Եղել են Օրբելյանների վասալը, վարել նրանց սպարապետական գործակալությունը։
Շահուռնեցիներից նշանավոր է Վասակ Իշխանի և Մամքայի որդի Վահրամը, որի օրոք (1283-1310) կառուցվել են Հերհերի Սուրբ Աստվածածին (1283) և Սուրբ Գևորգ (1297) եկեղեցիները, Սուրբ Սիոն մենաստանին կից զույգ մատուռները և այլն։ Նրան հաջորդել են (հավանաբար համատեղ) որդիները՝ Ուքանը, Հասանը, Ամադինը։ Վերջինս (ամուսնացած էր Իվանե Օրբելյանի դստեր՝ Թուխթենու հետ) եղբայրների մահից հետո իշխել է միանձնյա, եղել Բուրթել Օրբելյանի սպարապետը։ Ամադինի միակ դստեր՝ Նաթելի և Բուրթել Օրբելյանի թոռան՝ Բեշքենի որդի Կուկի ամուսնությամբ Շահուռնեցիների իշխանական տոհմը վերացել է, կալվածներն անցել են Օրբելյաններին։


== Գրականություն ==
Ալիշան Ղ., Սիսական, Վնտ․, 1893։
Ալպոյաճյան Ա․, Պատմական Հայաստանի սահմանները, Կահիրե, 1950, էջ 355։
Թոքթար Աուբակիրով

|}
Թոքթար Աուբակիրով (ղազ.՝ Тоқтар Оңғарбайұлы Әубәкіров, ռուս.՝ Токтар Онгарбаевич Аубакиров, հուլիսի 27, 1946(1946-07-27), Karkaraly District, Կարագանդայի մարզ, Ղազախական ԽՍՀ, ԽՍՀՄ), Ռազմաօդային ուժերի ղազախ թոշակառու սպա և նախկին տիեզերագնաց։ Նա առաջին մարդն է Ղազախստանից, որը թռել էր տիեզերք։


== Վաղ կյանք ==

Թոքթար Աուբակիրովը ծնվել է Կարկարալինի շրջանի Կարագանդայի մարզում, Ղազախական Խորհրդային Սոցիալիստական Հանրապետությունում, որն այժմ կոչվում է Ղազախստան։ Ավարտելով միջնակարգ դպրոցի 8-րդ դասարանը` նա սկսել է աշխատել որպես մետաղական շրջադարձիչ Տեմիրտաու գործարանում, միևնույն ժամանակ մասնակցում էր երեկոյան դպրոցի դասերին։ 1965 թվականին նա ընդունվել է Հակաօդային պաշտպանության օդաչուների Արմավիրի ռազմական ավիացիոն ինստիտուտը։ Նա ծառայել է որպես կռվող օդաչու Խորհրդային Ռազմաօդային ուժերում` ԽՍՀՄ Հեռավոր Արևելքի սահմաններում մինչև Ֆեդոտովի անվան փորձնական օդաչուական դպրոց ընդունվելը 1975 թվականին։ 


== Օդաչուի կարիերա ==
1976 և 1991 թվականներին նա ծառայել է որպես թեստային օդաչու Միկոյանի փորձարարական նախագծման բյուրոյում։ Այս ընթացքում նա փորձարկել է ինքնաթիռի ավելի քան 50 տիպ։ Առաջինն է եղել Խորհրդային Միությունում, որն անընդհատ թռիչքով հատել է Հյուսիսային բևեռը և ԽՄ-ից, որ օդ է բարձրացել Թբիլիսից` MiG 29K ավիակրով։  


== Տիեզերական թռիչքի փորձ ==
1991 թվականին ԽՍՀՄ-ի և Ղազախական ԽՍՀ-ի կառավարությունների միջև համապատասխանությամբ և համաձայնությամբ սկսել է պարապել Գագարինի անվան Տիեզերագնացների Պարապմունքների Կենտրոնում։ 1991 թվականի հոկտեմբերի 2-ին նա տիեզերք է թռել ռուս տիեզերագնաց Ալեքսանդր Վոլկովի և ավստրիացի հետազոտական տիեզերագնաց Ֆրանց Վիեհբոկի հետ որպես թռիքչի հրամանատար` Soyuz TM-13-ում Baikonur Cosmodrome տիեզերական նավահանգստից, և մնացել է տիեզերքում շուրջ 8 օր։ Նրանց առաքելությունը վերջինն էր, որ իրականացվել էր Խորհրդային Միության կողմից, որը կազմալուծվել է կարճ ժամանակ անց, ինչի արդյունքում Աուբակիրովը դարձել է անկախ Ղազախստանի Հանրապետության քաղաքացի։


== Կարիերա ==
1993 թվականից սկսած` նա եղել է Ղազախստանի Հանրապետության ազգային օդատիեզերական գործակալության ներքին ղեկավար։ Նա Ղազախստանի խորհրդարանի անդամ է եղել։ Այժմ նա թոշակառու և խորհրդատու է։ 


=== Ընտանիք ===
Թոքթար Աուբակիրովը ամուսնացած է Տատյանա Աուբակիրովայի հետ։ Նրանք ունեն երկու երեխա` Թիմուրը և Միխայիլը։


== Ծանոթագրություններ ==


== Արտաքին հղումներ ==
Aubakirov at Spacefacts
Flying-Research Institute
Կարակայա (Բալուի գավառ)

Անվան այլ կիրառումների համար տե՛ս՝ Կարակայա (այլ կիրառումներ)Կարակայա, գյուղակ Արևմտյան Հայաստանում, Բալուի գավառակում։ Գտնվում էր Արածանիի աջ կողմի վտակ Սակրատ գետի ափին, Բալու քաղաքից 16 կմ հյուսիս-արևելք։


== Բնակչություն ==
XX դարի սկզբին ուներ 4 տուն հայ բնակիչ։


== Պատմամշակութային կառույցներ ==
Կարակայան ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հարբախնա

Հարբախնա, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Դիարբեքիր քաղաքից հյուսիս-արևելք։


== Պատմություն ==
Թուրքերի ձեռքով գյուղն ավերվել և այրվել է 1895 թվականի ջարդերի ժամանակ։


== Բնակչություն ==
XIX դարի վերջերին ուներ 45 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սոցիալական հոգեբանություն

Սոցիալական հոգեբանությունը հոգեբանության բաժին է, որը զբաղվում է մարդկանց վարքի և գործունեության օրինաչափությունների ուսումնասիրմամբ, որոնք պայմանավորված են իրենց ներառված սոցիալական խմբերով, նաև իրենց ուսումնասիրում է խմբերի հոգեբանական բնութագրերը։
Սոցիալական հոգեբանության առկայությունը պայմանավորված է այնպիսի երևույթների առկայությամբ, որոնք կարող են ուսումնասիրվել միայն երկու գիտությունների՝ հոգեբանության և սոցիոլոգիայի, համատեղ ջանքերով։
Հաճախ սոցիալական հոգեբանությունը անվանում են գիտություն «հոգեկանի մասսայական երևույթների» մասին։ Քանի որ ըստ սովետական հոգեբանության դպրոցի առանձին մարդու հոգեկանը նույնպես սոցիալական է, ապա այն նույնպես հանդիսանում է սոցիալական հոգեբանության առարկա։
Ըստ Բ. Դ. Պառիգինի առաջարկած գծագրի սոցիալական հոգեբանությունն ուսումնասիրում է.

անձի սոցիալական հոգեբանությունը
խմբերի և շփման սոցիալական հոգեբանությունը
սոցիալական հարաբերությունները
հոգեկան գործունեության ձևերը։Համաձայն Վ. Ն. Մյասիշևի սոցիալական հոգեբանությունն ուսումնասիրում է.

խմբում փոխահարաբերությունների ազդեցության տակ մարդկանց հոգեկան գործունեության փոփոխությունները
խմբերի առանձնահատկությունները
հասարակության գործընթացների հոգեկան կողմը։Սոցիալական հոգեբանության խնդիրը տարբեր իրական սոցիալական խմբերում անձի վարքի առանձնահատկությունների ուսումնասիրումն է։


== Գրականություն ==
Парыгин Б.Д. Социальная психология. Истоки и перспективы. — Санкт-Петербург: СПбГУП, 2010. — 533 с. ISBN 978-5-7621-0543-9
Парыгин Б.Д. Основы социально-психологической теории. — Москва: Мысль, 1971. — 352 с
Парыгин Б.Д. Общественное настроение. — Москва: Мысль, 1966. — 328 с.
Парыгин Б.Д. Социальная психология как наука. — Ленинград: ЛГУ, 1965. — 208 с.
Андреева Г.М. . Социальная психология. Москва 1997


== Արտաքին հղումներ ==
Սոցիալական հոգեբանության կայքը
Introduction to Social Psychology Archived 2017-05-07 at the Wayback Machine.
Social Psychology – Հիմունքներ
Սոցիալական հոգեբանություն Թեմայի էջը PLOS-ից